Engin áform eru um afléttingar sóttvarnaaðgerða innanlands á næstunni segir sóttvarnalæknir. Hann segir að ekki megi slaka á í sóttvörnum á landamærunum, til þess að svo megi verða þurfi liðsinni Íslenskrar erfðagreiningar við sýnatöku þar.
Tveir greindust með kórónuveiruna í gær, báðir í sóttkví. Síðast greindist smit utan sóttkvíar 12. maí. Þórólfur Guðnason sóttvarnalæknir segir að sá fjöldi smita sem greinst hafi síðustu daga veki vonir um að komist hafi verið fyrir þau hópsmit sem hafa verið að greinast undanfarið. Hann segir að ekki sé tilefni til að aflétta aðgerðum innanlands að svo stöddu, en fjöldi ferðamanna hafi aukist meira en búist var við.
Auðvitað eru margir sem gleðjast yfir því. En það er mikil áskorun fyrir okkur að viðhafa fullnægjandi sóttvarnir á landamærunum meðan við erum að ná meiri útbreiðslu í bólusetningarnar. Telurðu ástæðu til að breyta sóttvörnum á landamærunum? Við erum búin að ná ansi góðu fyrirkomulagi hvað varðar sóttvarnir á landamærunum og ég held að það sé nokkurn veginn það öruggasta sem við getum haft núna. Ég held að það sé mikilvægt að halda því áfram þangað til við náum góðu marki í því.
Þórólfur segir ljóst að til þess að viðhalda sóttvörnum á landamærunum þurfi fleiri að koma að skimunum þar. Íslensk erfðagreining skimaði við landamærin í fyrrasumar en hann segir engar formlegar viðræður í gangi um framhald á því verkefni.
Ef við ætlum að halda áfram með þessar PCR-skimanir sem eru bestu greiningarnar sem við höfum þá þurfum við að fá utankomnandi aðstoð.
ER einhver annar sem kemur til greina en ÍE? Það er enginn annar aðili hér innanlands sem hefur yfir þeirri getu að ráða eins og Íslensk erfðagreining.